सबसे महंगा फ़ोन I Phone -X चंद मिनटों मे हुआ आउट ऑफ स्टॉक !!
lifestyle news | Date: 28-Oct-2017 | 11:12:52
दुनिया भर में I Phone की दीवानगी कैसे सर चढ़ कर बोलती है इसका अंदाजा आप इसी बात से लगा सकते हैं, कि कंपनी का अब तक का सबसे महंगा I Phone सिर्फ चंद मिनटों में ही सोल्ड आउट हो गया. Apple ने आज से इसकी प्री बुकिंग शुरू की थी. सुबह इसके लिए प्री ऑर्डर्स शुरू हुए और 10 मिनट से भी कम में उपलब्धता खत्म हो गई.
Apple ने इसकी प्री बुकिंग एक साथ 55 देशों में शुरू की हैं जिनमें भारत भी शामिल है. अमेरिका और भारत में यह आधे घंटे के अंदर ही सोल्ड आउट हो गया, यानी प्री बुकिंग के लिए जितने युनिट्स थे खत्म हो गए.
भारत में 27 अक्टूबर दोपहर 12:31 बजे ई-कॉमर्स वेबसाइट फ्लिपकार्ट पर इसकी प्री बुकिंग शुरू हुई. लेकिन 1 बजे से पहले ही यहां आउट ऑफ स्टॉक का मैसेज दिखने लगा. यहां नोटिफाई मी का ऑप्शन है यानी जिसे खरीदना है वो यहां ईमेल आईडी एंटर कर सकते हैं अगली बार स्टॉक आते ही आपको ईमेल के जरिए बताया जाएगा.
I Phone10 में काफी महंगा है खास कर भारतीय बाजार में. इसकी शुरुआती कीमत 89 हजार रुपये है और टॉप वैरिएंट की कीमत 1 लाख रुपये से भी ज्यादा है. लेकिन फिर इसकी डिमांड में अभी तक कोई कमी नहीं देखी गई है. ऐसा शायद इसलिए भी क्योंकि लोगI Phone 8 औरइI Phone 8 प्लस के बोरिंग डिजाइन की वजह से इसे नहीं खरीद रहे हैं और इसकी सेल भी कम हो रही है. अब लोगI Phone-X खरीदना चाहते है.
गौरतलब है ऐपल यह नहीं बताता है प्री ऑर्डर के लिए पहले चरण में कितनेI Phone रखे गए थे. कंपनी के ट्रैक रिकॉर्ड को देखें तो आप आगे भी इससे ऐसी उम्मीद नहीं कर सकते हैं.
I Phone 8 औरI Phone 8 प्लस की तरहI Phone-X के साथ भी जियो बाइबैक ऑफर दे रहा है. यह ऑफर अमेजॉन की वेबसाइट पर उपलब्ध है. इसके तहत कस्टमर को I Phone-X अमेजॉन या रिलायंस डिजिटल स्टोर से खरीदना होगा.I Phone-X की शुरुआती कीमत 89,000 रुपये है और इसपर कस्टमर को 70 फीसदी बाइबैक ऑफर दिया जाएगा.
यह ऑफर 3 नवंबर से 31 दिसंबर 2017 तक के बीच खरीदे गए I Phone-X के लिए ही है. इस ऑफर के तहत कस्टमर को इPहोने जे में जियो सिम लगाना होगा और हर महीने 799 रुपये या इससे ऊपर का रिचार्ज करा होगा अगले एक साल तक. यानी एक साल में आपको 9999 का रिचार्ज जरूरी है.